Vitamíny na závraty a lepšiu koncentráciu
Zdravím, chcela by som sa spýtať že čo môžem užívať aké vitamíny keď som mala závraty a doktorka mi predpísala Dimexol, chcem ho vysadiť lebo mám z neho nízku koncentráciu, neviem sa sústrediť a mám pocit ako keď mi utekali oči a pulzovanie v zadnej časti hlavy. Sú na to nejaké vitamíny? Ďakujem.
Dobrý deň,
ďakujeme za Vašu otázku.
Liek Dimexol znižuje napätie kostrových svalov. Pri jeho užívaní boli hlásené vedľajšie účinky ako slabosť, únava, ospalosť, zníženie koncentrácie alebo pozornosti. O výskyte vedľajších účinkov je potrebné informovať predpisujúceho lekára, ktorý zváži ďalší postup v liečbe.
Na podporu pamäti a koncentrácie máme pozitívne skúsenosti s výživovým doplnkom
Acutil
. Obsahuje nenasýtené omega-3 mastné kyseliny, extrakt Ginkgo biloba, fosfatidylserín, kyselinu listovú a vitamíny E a B12. Vďaka tomuto zloženiu prispieva k udržaniu správnej funkcii mozgu, nervového systému, zníženiu vyčerpania a únavy, správnej funkcii psychiky, ochrane buniek pred oxidačným stresom a k dobrej krvnej cirkulácii v mozgu.  Odporúčaná denná dávka je 1 kapsula s jedlom alebo po jedle. Je vhodný aj na dlhodobé užívanie.
Pre lepšiu účinnosť je vhodné ho kombinovať s magnéziom. Vhodný je napr.
Magnesium B6 Gold
, ktorý obsahuje vysoko vstrebateľnú chelátovú formu horčíka a vitamín B6. Tento prípravok, okrem iného, prispieva k zníženiu vyčerpania a únavy, k správnemu fungovaniu nervového systému a psychiky. Dospelí pacienti užívajú 2 tablety denne.
Prajem všetko dobré.
S pozdravom
Mgr. Emma Halás Haluščíková